	След като Фонтено се унесе от изтощение в дълбок сън, сякаш изпаднал в кома, Зия се възползва от комкартата в стаята му, за да си запази стая от следващия ден на два квартала от неговия хотел. Властите едва ли биха очаквали да направи резервация от място извън островите. Ако бе успяла да ги подлъже, щяха да я търсят на континента под съвсем леко промененото име Пия. За всеки случай тя пусна връзката през спътник и наглед се обаждаше от Флорида.